Fagotsüteerivate bakterite tekkeks oli põhjust vaid litotroofide kolooniate äärealadel või veelgi hajusama eluga piirkondades. Sellises toiduvaeses piirkonnas oli heterotroofsetele bakteritele omane  kehaväline seedimine suureks takistuseks. Kui toidurikastes oludes oli osa seeditud toitu kadumaminek enne imendumist talutav, sest toitu oli palju ja lisaks oli lootust imendada ka mõne teise seedija poolt ettevalmistatud ühendeid, polnud lahjas keskkonnas vähese kaotsiminek talutav ja puudus kompensatsiooni võimalus. Esmatähtis oli leitud söögi kinnihoidmine ja seeditu maksimaalne imendamine, milleks oli vaja seeditav objekt/subjekt ümbritseda võimalikult igast küljest.